CELEX: 62008TN0312
Language: lv
Date: 2008-08-13 00:00:00
Title: Lieta T-312/08: Prasība, kas celta 2008. gada 13. augustā — Ellinikos Niognomon /Komisija

25.10.2008   
            
            
               LV
            
            
               Eiropas Savienības Oficiālais Vēstnesis
            
            
               C 272/33
            
         Prasība, kas celta 2008. gada 13. augustā — Ellinikos Niognomon/Komisija
   (Lieta T-312/08)
   (2008/C 272/60)
   Tiesvedības valoda — angļu
   Lietas dalībnieki
   
      Prasītājs: Ellinikos Niognomon AE, Piraeus (Grieķija) (pārstāvis — S. Pappas)
   
      Atbildētāja: Eiropas Kopienu Komisija
   Prasītāja prasījumi:
   
               —
            
            
               atcelt apstrīdēto lēmumu;
            
         
               —
            
            
               piespriest atbildētājai atlīdzināt tiesāšanās izdevumus.
            
         Pamati un galvenie argumenti
   Iesniedzot prasības pieteikumu saskaņā ar EKL 230. pantu, prasītājs lūdz atcelt Komisijas 2008. gada 24. jūlija lēmumu, ar kuru tā nolēma nepagarināt prasītājas ierobežotu atzīšanu, kura tai atbilstoši Direktīvai 94/57/EK (1)tika noteikta saskaņā ar Komisijas Lēmumu 2001/890/EK (2), un kura tika pagarināta ar Komisijas 2005. gada 3. augusta Lēmumu 2005/623/EK (3).
   Prasītājs, pirmkārt, apgalvo, ka ar apstrīdēto lēmumu, neievērojot Direktīvas 94/57/EK 4. un 9. pantā noteikto komitoloģijas procedūru, tiek pārkāpta svarīga procesuāla prasība.
   Otrkārt, prasītājs norāda, ka atteikums pagarināt ierobežotu atzīšanu ir pamatots ar novērtējumu, kuru ir veikusi vienīgi Komisija, nevis Komisija kopīgi ar attiecīgajām dalībvalstīm, kā tas ir noteikts Direktīvas 94/57/EK 4., 9. un 11. pantā.
   Treškārt, prasītājs apgalvo, ka apstrīdētajā lēmumā nav ievērotas prasītāja tiesības uz aizstāvību un tas ir pretrunā tā tiesiskajai paļāvībai.
   Ceturtkārt, prasītājs norāda, ka ar apstrīdēto lēmumu tiek pārkāpta Direktīva, nepareizi interpretējot to attiecībā uz piemērojamiem kritērijiem (dokumentāciju par drošības un piesārņojuma novēršanas pasākumu izpildi), neveicot pakāpeniskus pasākumus, kuri Komisijai bija jāveic, pirms pieņemt negatīvu lēmumu, kā arī neņemot vērā pārbaudes un ziņojumus, kurus iesniedza attiecīgās dalībvalstis, un tādējādi izstrādājot pretlikumīgu pamatojumu.
   Visbeidzot, prasītājs uzskata, ka ar apstrīdēto lēmumu tiek pārkāpts samērīguma princips, kā arī labas pārvaldības princips.
   
      (1)  Padomes 1994. gada 22. novembra Direktīva 94/57/EK par kopīgiem noteikumiem un standartiem attiecībā uz organizācijām, kas pilnvarotas veikt kuģu pārbaudes un apsekojumus, un attiecīgajām darbībām, kuras veic valsts administrācijas jūras lietu jomā (OV 1994 L 319, 20. lpp.).
   
      (2)  Komisijas 2001. gada 13. decembra Lēmums par sabiedrības “Hellenic Register of Shipping” atzīšanu saskaņā ar Padomes Direktīvas 94/57/EK 4. panta 3. punktu (izziņots ar dokumenta numuru C(2001) 4218) (OV 2001 L 329, 72. lpp.).
   
      (3)  Komisijas 2005. gada 3. augusta Lēmums par sabiedrības “Hellenic Register of Shipping” ierobežotas atzīšanas pagarināšanu (izziņots ar dokumenta numuru C(2005) 2940) (OV 2005 L 219, 43. lpp.).